Anamorfóza (kartografia)

Anamorfóza je metóda používaná v tematickej kartografii. Ide o premenu geometrickej kostry mapy, ktorá má za cieľ výraznejšie vyjadrenie jej tematického obsahu.ČERBA, O. Anamorfované mapy [PDF]. Přednáška z předmětu Tematická kartografie. Plzeň: Západočeská univerzita, 19. 12. 2006. Dostupné z WWW: PDF  Produktom je anamorfovaná mapa.
Anamorfózou mapy sa stráca presný polohopis; ten je príslušne upravený tak, aby:
 Mapa bola lepšie čitateľná,
 Bola zvýšená atraktivita mapy alebo
 Bol uvoľnený priestor pre znázornenie iných dát.

Angličtina používa na označenie anamorfovanej mapy termín cartogram, ktorý preto netreba spájať s termínom kartogram používaným v slovenčine (angl. choropleth map).

Anamorfované mapy môžeme deliť podľa toho, či transformácia prebehla rovnomerne na celom povrchu mapy (vtedy ide o plošné anamorfózy), alebo či transformácia vychádza z určitého centra (radiálna anamorfóza). Radiálne anamorfózy delíme na matematické (deformácia je výsledkom matematickej projekcie) a geografické (deformácia vychádza z povahy zobrazovaného javu, napr. doba prepravy). Plošné anamorfózy delíme podľa kritérií priestorovej spojitosti, zachovania priestorových vzťahov (topológie) a zachovania tvaru zobrazovaných celkov.ONDREJKA, Peter. Anamorfóza mapy a její možné využití pro vizualizaci dat z voleb [online]. 2011 [cit. 2013-01-23]. Bakalářská práce. Masarykova univerzita, Přírodovědecká fakulta. Vedoucí práce Tomáš Řezník. Dostupné z: PDF. 

 Radiálne anamorfózy 
Matematické radiálne anamorfózy sú koncentricky zostrojené zobrazenia, ktoré menia mierku mapy. Často využívajú logaritmické alebo hyperbolické funkcie, tieto anamorfózy môžeme prirovnať k lupe alebo k objektívu rybie oko. Využitie radiálnych anamorfóz je pomerne obmedzené, poslúžiť môžu na prehľadnejšie zobrazenie koncentrovaných javov.  

Geografické radiálne anamorfózy deformujú priestor na základe určitej metriky, môže ísť o čas, cenu dopravy či iný ukazovateľ. Sú dobre využiteľné pri hodnotení dopravnej dostupnosti, previazanosti centra so zázemím, či na vymedzovanie regiónov. 

 Plošné anamorfózy 

Spojité plošné anamorfózy matematicky transformujú klasické kartografické zobrazenie pričom zachovávajú pôvodnú náväznosť regiónov (preto spojité). Dochádza ale k výraznému tvarovému skresleniu, ktoré sťažuje identifikáciu regiónov. Ide o najstaršie a v súčasnosti najpoužívanejšie anamorfózy, prvý algoritmus navrhol v roku 1970 Waldo R. Toblerhttp://www.geog.ucsb.edu/~tobler/publications/pdf_docs/inprog/Thirtyfiveyears.pdf  Tobler, Waldo. "Thirty-Five Years of Computer Cartograms." Annals of the Association of American Geographers. 94 (2004): 58-73. Najefektívnejším je Gastner-Newmanov algoritmusGastner, Michael T. and Mark E. J. Newman, "Diffusion-based method for producing density-equalizing maps." Proceedings of the National Academy of Sciences 101 (2004):  7499–7504, ktorý využíva voľne dostupný nástroj ScapeToad.

Projektorová metóda zmenšuje jednotlivé regióny tak, aby ich relatívna veľkosť zodpovedala rozloženiu mapovaného javu. Zachováva sa tak tvar priestorových jednotiek, avšak dochádza k porušenie ich náväznosti, ide preto o nespojitú anamorfózu.

Dorlingove anamorfózy nahrádzajú presný tvar regiónov kruhmi, ktoré sú rozmiestnené tak, aby čo najpresnejšie imitovali susedstvo oblastí. Metódu vyvinul Danny Dorling v roku 1996.* Dorling, Daniel. "Area cartograms: Their use and creation." "Concepts and Techniques in Modern Geography series no. 59." Norwich: University of East Anglia, 1996.

Obdĺžnikové anamorfózy vychádzajú z delenia plochy na obdĺžnikové segmenty. Ide o spojitú anamorfózu - zachovávajú sa vzťahy susedstva, tvar je ale výrazne pozmenený. Metóda sa objavila už v 30. rokoch 20. storočia (autorom bol Erwin Raisz)http://www.gislounge.com/area-cartograms-explored/, v súčasnosti nadobudla aj algoritmickú verziuhttp://www.win.tue.nl/~speckman/Cartograms/SoccerCarto.html. 


 Algoritmy 

 Rok  Autor  Názov algoritmu  Typ anamorfózy  zachovanie tvaru 1973ToblerRubber map method plošná spojitáčiastočné 1976OlsonProjector method plošná nespojitáanie 1978Kadmon, ShlomiPolyfocal projection  radiálna geografická 1984Selvin et al.DEMP (Radial Expansion) methodplošná spojitáčiastočné 1985Dougenik et al.Rubber Sheet Distortion methodplošná spojitáčiastočné 1986ToblerPseudo-Cartogram methodplošná spojitáčiastočné 1987SnyderMagnifying glass azimuthal map projections   radiálna geografická 1989Cauvin et al.Piezopleth mapsplošná spojitáčiastočné 1990TorgusonInteractive polygon zipping methodplošná spojitáčiastočné 1990DorlingCellular Automata Machine methodplošná spojitáčiastočné 1993Gusein-Zade, TikunievLine Integral methodplošná spojitáčiastočné 1996DorlingCircular cartogramplošná nespojitánie (kruhy) 1997Sarkar, BrownGraphical fisheye wiews   radiálna geografická 1997Edelsbrunner, WaupotitschCombinatorial-based approachplošná spojitáčiastočné 1998Kocmoud, HouseConstraint-based approachplošná spojitáčiastočné 2003Keim, nierth, PanseCartodrawplošná spojitáčiastočné 2003Keim, nierth, PanseHistoScaleplošná spojitáčiastočné 2004Gastner, NewmanDiffusion-based methodplošná spojitáčiastočné 2004SlugaLastna tehnika za izdelavo anamorfozplošná spojitáčiastočné 2004Helimann, Keim et al.RecMapplošná spojitánie (štvoruholníky) 2005Keim, nierth, PanseMedial-axis-based cartogramsplošná spojitáčiastočné 2007van Kreveld, SpeckmannRectangular Cartogramplošná spojitánie (štvoruholníky)

 Literatúra 
 Campbell, John. Map Use and Analysis. New York: McGraw-Hill, 2001.
 Dorling, Daniel. "Area cartograms: Their use and creation." "Concepts and Techniques in Modern Geography series no. 59." Norwich: University of East Anglia, 1996.
 Gastner, Michael T. and Mark E. J. Newman, "Diffusion-based method for producing density-equalizing maps." Proceedings of the National Academy of Sciences 101 (2004):  7499–7504.
 Gillard, Quentin. "Places in the News: The Use of Cartograms in Introductory Geography Courses." Journal of Geography. 78 (1979): 114-115.
 Hennig, Benjamin D. "Rediscovering the World: Map Transformations of Human and Physical Space." Berlin, Heidelberg: Springer, 2013.
 House, Donald H. and Christopher Kocmoud, "Continuous Cartogram Construction." Proceedings of the IEEE Conference on Visualization 1998
 Tobler, Waldo. "Thirty-Five Years of Computer Cartograms." Annals of the Association of American Geographers. 94 (2004): 58-73 .
 Vescovo, Victor. "The Atlas of World Statistics." Dallas: Caladan Press, 2005.

 Referencie 

Kategória:Kartografia